SET เปิดร่วง 20 จุด ตามตปท. เซ่นสถานการณ์ “โควิด” ระบาดหนักในประเทศ
SET เปิดร่วง 20 จุด ตามตปท. เซ่นสถานการณ์ “โควิด” ระบาดหนักในประเทศ
4 ม.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,428.59 จุด ลบ 20.76 จุด หรือ 1.43% สูงสุดที่ 1,430.27 จุด ต่ำสุดที่ 1,426.84 จุด มูลค่าการซื้อขาย 4.27 พันล้านบาท
โดยเป็นการปรับตัวลดลงจากแรงกดดันการแพร่ระบาดไวรัสโควิด-19 ในประเทศเป็นหลัก ที่มีการแพร่ระบาดกระจายไปหลายจังหวัด-จำนวนผู้ติดเชื้อเพิ่มขึ้น รวมถึงหุ้น PTT ขึ้น XB รับสิทธิจองซื้อหุ้น OR กดดันตลาดด้วย ด้านตลาดภูมิภาคเช้านี้แกว่งบวก-ลบ โดยให้ติดตามการทยอยประกาศตัวเลข PMI ภาคการผลิตของทั่วโลก-ความเคลื่อนไหวของหุ้น DELTA พร้อมให้แนวรับ 1,440 ถัดไป 1,430-1,420 แนวต้าน 1,470-1,480 จุด